CELEX: C2007/020/17
Language: fi
Date: 2007-01-27 00:00:00
Title: Asia C-488/06: Valitus, jonka L & D, S.A. on tehnyt 27.11.2006 ensimmäisen oikeusasteen tuomioistuimen (neljäs jaosto) asiassa T-168/04, L & D, S.A. v. SMHV, 7.9.2006 annetusta tuomiosta

27.1.2007   
            
            
               FI
            
            
               Euroopan unionin virallinen lehti
            
            
               C 20/12
            
         Valitus, jonka L & D, S.A. on tehnyt 27.11.2006 ensimmäisen oikeusasteen tuomioistuimen (neljäs jaosto) asiassa T-168/04, L & D, S.A. v. SMHV, 7.9.2006 annetusta tuomiosta
   (Asia C-488/06)
   (2007/C 20/18)
   Oikeudenkäyntikieli: espanja
   Asianosaiset
   
      Valittaja: L & D, S.A. (edustaja: asianajaja S. Miralles Miravet)
   
      Muu osapuoli: sisämarkkinoiden harmonisointivirasto (tavaramerkit ja mallit) ja Julios Sämann Ltd
   Vaatimukset
   
               —
            
            
               Ensimmäisen oikeusasteen tuomioistuimen antama tuomio on kumottava kokonaisuudessaan
            
         
               —
            
            
               SMHV:n toisen valituslautakunnan 15.3.2004 tekemän päätöksen 1 ja 3 kohta on kumottava siltä osin kuin siinä yhtäältä kumottiin osittain väitejaoston ratkaisu ja hylättiin hakemuksen kohteena olevan merkin rekisteröintihakemus luokkiin 3 ja 5 kuuluvia tavaroita varten, ja toisaalta velvoitettiin molemmat asianosaiset korvaamaan väitemenettelystä ja valituslautakunnassa käydystä menettelystä aiheutuneet kulut.
            
         
               —
            
            
               SMHV on velvoitettava korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Asetuksen N:o 40/94 (1) 8 artiklan 1 kohdan b alakohdan rikkominen
   Ensimmäisen oikeusasteen tuomioistuin rikkoi asetuksen N:o 40/94 8 artiklan 1 kohdan b alakohtaa todetessaan, (i) että aikaisempi yhteisön tavaramerkki nro 91.991 on erottamiskykyinen, (ii) että kuvamerkki, joka sisältää sanaosan ”Aire Limpio” ja jonka rekisteröimistä yhteisön tavaramerkiksi on haettu hakemuksella nro 252.288, ja aikaisempi yhteisön kuvamerkki nro 91.991, ovat samankaltaiset ja (iii) että näiden merkkien välillä oli olemassa sekaannusvaara.
   Asetuksen N:o 40/94 73 artiklan rikkominen
   SMHV:n väitejaosto (25.2.2003 annettu ratkaisu) ja valituslautakunta (15.3.2004 tehty päätös) tarkastelivat vain merkkiä, jonka rekisteröintiä yhteisön tavaramerkiksi on haettu (”Aire Limpio” nro 252.288), ja aikaisempaa yhteisön tavaramerkkiä (nro 91.991). Ensimmäisen oikeusasteen tuomioistuin kuitenkin käytti ratkaisunsa perusteena muihin merkkeihin liittyviä asiakirjoja, erityisesti niitä, jotka liittyvät kansainväliseen tavaramerkkiin nro 328.915 ”ARBRE MAGIQUE”. Näin ollen valituksenalaisen tuomion perusteet koskevat merkkiä, jonka valittaja itse sulki pois vertailusta sekaannusvaaran arvioimista varten. Valittaja ei täten voinut käyttää riittävällä tavalla puolustautumisoikeuksiaan niiden väitteiden ja tietojen osalta, jotka liittyvät muihin, yhteisön tavaramerkistä nro 91.991 erillisiin merkkeihin, joilla ensimmäisen oikeusasteen tuomioistuin perusteli valituksenalaista tuomiotaan.
   
      (1)  Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL 1994, L 11, s. 1).